Denjels Dejs-Lūiss

Denjels Dejs-Lūiss (; dzimis  Londonā) ir britu—īru teātra un kino aktieris. 2013. gadā kļuvis par vienīgo aktieri, kurš trīs reizes ieguvis Amerikas Kinoakadēmijas balvas kā labākais aktieris galvenajā lomā.  Tās saņemtas par galvenajām lomām filmās "Mana kreisā kāja" (īru režisors Džims Šeridans, 1989), "Plūdīs asinis" (režisors Pols Tomass Andersons, 2007) un "Linkolns" (režisors Stīvens Spīlbergs, 2012).

 Dzīvesgājums 
Dzimis 1957. gadā Londonā īru izcelsmes dzejnieka Sesila Deja-Lūisa (1904—1972) un viņa otrās sievas ebreju izcelsmes aktrises Džillas Belkonas (1925—2009) ģimenē. Viņa mātes vecmāmiņa Laura Grīnberga (Laura Greenberg, ap 1863 — 1934) bija dzimusi Latvijā un 19. gadsimta beigās pārcēlusies uz dzīvi Anglijā.

Pēc 1975. gada Denjels Dejs-Lūiss iestājās Bristoles teātra skolā (Old Vic Theatre School), 1982. gadā debitēja nelielā lomā filmā "Gandijs".
Kļuva populārs ar galvenās lomas atveidi filmā "Istaba ar skatu" (A Room with a View, 1985).

Dejam-Lūisam bijušas lielas pauzes starp filmām, sasniedzot pat četrus gadus. Viņas raksturīga pilnīga saplūšana ar atveidojamo tēlu. Tā filmā "Mana kreisā kāja" viņš atveidoja mākslinieku invalīdu kopš bērnības Kristiju Braunu un iemācījās zīmēt un rakstīt ar kreiso kāju, tāpat kā viņa tēla prototips, kura ķermenis bija paralizēts cerebrālās triekas dēļ.

Sešas reizes nominēts Amerikas Kinoakadēmijas balvai kā labākais aktieris galvenajā lomā — par lomām filmās "Mana kreisā kāja" (My Left Foot: The Story of Christy Brown, 1989), "Tēva vārdā" (In the Name of the Father, 1993), "Ņujorkas bandas" (2002), "Plūdīs asinis" (There Will Be Blood, 2007), "Linkolns" (2012) un "Neredzamais pavediens" (2017). Ieguvis šo balvu trīs reizes — par filmām "Mana kreisā kāja", "Plūdīs asinis" un "Linkolns". Astoņas reizes nominēts Zelta globusa balvai, ko ieguva divas reizes ("Plūdīs asinis", "Linkolns"). Septiņas reizes nominēts BAFTA kino balvai, ko saņēmis četras reizes ("Mana kreisā kāja", "Ņujorkas bandas", "Plūdīs asinis", "Linkolns").

Pēc ilgstošas kopdzīves ar franču aktrisi Izabellu Adžanī, Dejs-Lūiss apprecējās (1996) ar režisori Rebeku Milleri, dramaturga Artura Millera (pazīstams arī kā viens no Merilinas Monro trim vīriem) meitu.

Pēc trešā Oskara saņemšanas Dejs-Lūiss 2012. gadā paziņoja, ka viņš uz pieciem gadiem pārtrauks filmēšanos, un šo laiku viņš pavadīja savā Īrijas lauku mājā.
2017. gada decembrī notika filmas "Neredzamais pavediens" pirmizrāde, pirms tam izziņojot, ka tā ir pēdējā filma ar Deja-Lūisa piedalīšanos pirms aktiera karjeras beigām.

2024. gada 1. oktobrī paziņoja, ka pēc septiņiem gadiem Dejs-Lūiss atgriežas kino. Viņš atveidos galveno lomu filmā Anemone, kas ir viņa dēla Ronana Deja-Lūisa režijas debija, ar kuru Denjels kopā sarakstīja scenāriju.

 Filmogrāfija 
GadsNosaukumsPiezīmes1971Sunday Bloody Sundaytitros nav minēts1982"Gandijs" (Gandhi)1984The Bounty1985My Beautiful Laundrette"Istaba ar skatu" (A Room with a View)1986Nanou1988"Nepanesamais esības vieglums" (The Unbearable Lightness of Being)Stars and Bars1989"Mana kreisā kāja" (My Left Foot)Eversmile, New Jersey1992"Pēdējais Mohikānis" (The Last of the Mohicans)1993"Nevainības laikmets" (The Age of Innocence)"Tēva vārdā" (In the Name of the Father)1996The Crucible1997"Bokseris" (The Boxer)2002"Ņujorkas bandas" (Gangs of New York)2005The Ballad of Jack and Rose2007"Plūdīs asinis" (There Will Be Blood)2009"Deviņi" (Nine)2012"Linkolns" (Lincoln)2017"Neredzamais pavediens" (Phantom Thread)2025Anemone

 Atsauces 

 Ārējās saites 

Kategorija:1957. gadā dzimušie
Kategorija:Londonā dzimušie
Kategorija:Angļu kinoaktieri
Kategorija:Īru kinoaktieri
Kategorija:Kinoakadēmijas balvas ieguvēji aktieri
Kategorija:Zelta globusa balvas ieguvēji
Kategorija:BAFTA kino balvas ieguvēji (cilvēki)